จรรยาบรรณต่อบริษัท

1. รักษาชื่อเสียง เกียรติภูมิของบริษัท และประพฤติตนให้สมศักดิ์ศรีของการเป็นพนักงานของบริษัท
2. มีความซื่อสัตย์สุจริต และมีความสามัคคี
3. ปฏิบัติตามกฎระเบียบข้อบังคับ/วินัยของบริษัท และไม่กระทำการใดๆอันฝ่าฝืนกฎหมาย
    และ/หรือ ขัด ต่อศีลธรรม
4. ปฏิบัติหน้าที่ด้วยความขยันหมั่นเพียร อย่างเต็มกำลังความสามารถ รอบคอบ รวดเร็ว
     ถูกต้อง สมเหตุสมผล โดยคำนึงถึง ผลประโยชน์ของบริษัทเป็นสำคัญ
5. ใช้ทรัพย์สินของบริษัทให้เกิดประโยชน์สูงสุด ไม่สิ้นเปลืองสูญเปล่า ไม่ให้เสื่อมเสียเร็วกว่า
กำหนดหรือสูญหาย
6. ประพฤติตนเป็นคนตรงต่อเวลา และใช้เวลาปฏิบัติงานให้เป็นประโยชน์ต่อบริษัทอย่างเต็มที่
7. ไม่ประกอบกิจการหรือลงทุนใดๆ อันเป็นการแข่งขัน
หรือเป็นเหตุให้เกิดการขัดผลประโยชน์กับบริษัท
     หรือเป็นพนักงานประจำ หรือพนักงานชั่วคราวองค์กรอื่นที่ดำเนินกิจการในลักษณะเดียวกันกับ

บริษัท หรือมีผลขัดแย้งกับ บริษัท
8. รักษาความลับของบริษัทโดยละเว้นการนำข้อมูล ข่าวสาร และเทคโนโลยีที่เป็นความลับ
     หรือมีผลกระทบกับบริษัท ไปเปิดเผยต่อบุคคลภายนอก
9. รักษาความปลอดภัยและสภาพแวดล้อมที่ดีในการทำงาน

10 . ให้ความร่วมมือและปฏิบัติตามหลักการกำกับดูแลกิจการที่ดีของบริษัท

จรรยาบรรณต่อลูกค้า

1. ปฏิบัติต่อลูกค้าด้วยความสุภาพ ให้บริการอย่างรวดเร็ว ถูกต้อง ด้วยความเสมอภาค

2. รักษาความลับและข้อมูลของลูกค้าอย่างเคร่งครัด
3. ประพฤติตนให้เป็นที่เชื่อถือของลูกค้า
4. ละเว้นการรับทรัพย์สินหรือผลประโยชน์อย่างอื่นใด ซึ่งมีมูลค่าเกินปกติวิสัยที่วิญญูชน
    จะให้กันโดย

เสน่หาจาก ลูกค้า หรือผู้ซึ่งอาจได้รับ ประโยชน์จากการปฏิบัติหน้าที่
หากได้รับไว้แล้วและทราบภายหลัง

ว่าทรัพย์สินหรือ ประโยชน์อื่นใด ที่รับไว้มีมูลค่าเกินปกติวิสัย ให้ รายงานผู้บังคับบัญชาทราบโดยเร็ว
เพื่อ

ดำเนินการตามสมควร แก่กรณี
5. หลีกเลี่ยงสถานการณ์ ที่อาจทำให้เกิดความขัดแย้งทางผลประโยชน์ต่อลูกค้า

จรรยาบรรณต่อผู้บังคับบัญชาและเพื่อนร่วมงาน

1. ให้ความเคารพ นับถือผู้บังคับบัญชา

2. ให้ความใส่ใจดูแลทุกข์สุข และมีเมตตาธรรมต่อผู้ใต้บังคับบัญชา
3. ปฏิบัติต่อผู้บังคับบัญชาและเพื่อนร่วมงานด้วยความสุภาพ มีน้ำใจ และมนุษย์สัมพันธ์อันดี
4. มีทัศนคติที่ดี ไม่กล่าวร้ายต่อผู้บังคับบัญชาและเพื่อนร่วมงาน โดยปราศจากความจริง
และไม่เป็นธรรม
5. ไม่นำเรื่องส่วนตัวหรือข้อมูลของผู้ร่วมงานไปวิพากษ์วิจารณ์ในทางเสื่อมเสีย
6. ละเว้นการนำผลงานของผู้อื่น มาเป็นผลงานของตน
7. ให้ความรู้และถ่ายทอดประสบการณ์ในการทำงานให้แก่ผู้ร่วมงาน
8. ให้ความร่วมมือและช่วยเหลือในการทำงานซึ่งกันและกัน
9. หลีกเลี่ยงการรับของขวัญของกำนัลอันมีมูลค่าสูงจากผู้ร่วมงานและผู้ใต้บังคับบัญชา

บริษัท ตั้งมั่นประกอบธุรกิจให้ประสบความสำเร็จอย่างมีคุณธรรมสอดคล้องกับ
กฎหมายโดยมีจรรยาบรรณต่อผู้เกี่ยวข้อง (Stakeholder) ดังนี้

ผู้ถือหุ้น (Shareholders)

1.  เคารพต่อสิทธิของผู้ถือหุ้นทุกรายอย่างเสมอภาค ให้ความสำคัญต่อข้อเสนอแนะต่างๆของผู้ถือหุ้น

โดย นำไป ปฏิบัติให้เกิดผล
2. บริหารกิจการบริษัทอย่างมีประสิทธิภาพ ด้วยความซื่อสัตย์ โปร่งใสใช้ความรู้ความสามารถ
 และ

ทักษะการ บริหารจัดการอย่างเต็มความสามารถเพื่อให้บริษัทเจริญเติบโต ก่อให้เกิด ผลตอบแทนที่

เหมาะ สมต่อผู้ถือหุ้น
3.
ไม่นำข้อมูลภายในและความลับของบริษัทไปเปิดเผยและใช้เพื่อประโยชน์ของตนเองและหรือบุคคล

อื่นโดย มิชอบ
4. เปิดเผยข้อมูลในงบการเงินอย่างเพียงพอ
ครบถ้วนให้รายละเอียดเกี่ยวกับผลการดำเนินงานและ

เอกสารการเงินแก่ผู้ถือหุ้นอย่างถูกต้อง โปร่งใส ชัดเจน และเป็นธรรม
5. แจ้งข้อมูลให้ทราบล่วงหน้าทุกครั้งก่อนการประชุมผู้ถือหุ้น

ลูกค้า (Customers)

1. สนองความต้องการของลูกค้าด้วยสินค้าที่ดีมีคุณภาพพร้อมบริการ อย่างเสมอภาค
2. ตั้งมั่นอยู่ในความซื่อสัตย์ สุจริต และเที่ยงธรรมต่อลูกค้า

3. รักษาผลประโยชน์สูงสุดของลูกค้าและไม่นำข้อมูลของลูกค้าไปแสวงหาผลประโยชน์
4. ให้ข้อมูลข่าวสารที่ครบถ้วน ถูกต้อง เป็นธรรม ไม่บิดเบือนข้อเท็จจริงแก่ลูกค้า

5. รับฟังความคิดเห็น ข้อเสนอแนะ พร้อมชี้แจงข้อมูลที่ถูกต้องแก่ลูกค้า

พนักงาน (Employees)

1.  ส่งเสริมและพัฒนาความรู้ความสามารถของพนักงานอย่างต่อเนื่องสม่ำเสมอ
    เพื่อเพิ่มพูนความรู้ความสามารถ

ของพนักงาน  ให้พนักงานมีความเจริญก้าวหน้าและมั่นคงในอาชีพ
2. ให้ผลตอบแทนการทำงานที่เหมาะสม ตามความรู้ ความสามารถ ความรับผิดชอบและผลงาน
3. ให้สวัสดิการที่เหมาะสม
4. ให้ความเป็นธรรมและให้สิทธิในการร้องทุกข์เกี่ยวกับการทำงาน รับฟังความคิดเห็น
และข้อเสนอแนะ

5. จัดสถานที่ทำงาน ให้ปลอดภัย ถูกสุขลักษณะ เอื้อต่อการทำงานอย่างมีประสิทธิผล
6. เคารพในสิทธิส่วนบุคคลของพนักงาน ตลอดจนเก็บประวัติข้อมูลส่วนตัวของพนักงาน
โดยถือเป็นความลับ

คู่ค้า (Suppliers)

1.ให้ความร่วมมือในการแลกเปลี่ยนข้อมูลที่เป็นประโยชน์ในการดำเนินธุรกิจร่วมกัน
2. ตั้งมั่นอยู่ในความซื่อสัตย์ สุจริต และเที่ยงธรรมต่อคู่ค้า
3. รับฟังความคิดเห็น ข้อเสนอแนะ พร้อมชี้แจงข้อมูลที่ถูกต้องแก่คู่ค้า

สังคมและประเทศชาติ

1.  ให้ความร่วมมือ และสนับสนุนนโยบาย
    กิจการงานต่างๆของภาครัฐบาลและเอกชนตามสมควรแก่

กรณีที่เป็นประโยชน์ต่อชุมชนและสังคมส่วนรวม
2. สนับสนุนกิจกรรมด้านการศึกษา เพื่อให้เยาวชนของชาติมีการศึกษาที่ดี

3. สนับสนุนกิจการสาธารณกุศล เพื่อส่งเสริมการพัฒนาคุณภาพชีวิตของประชาชน
4. ดำเนินธุรกิจอยู่ในกรอบของกฎหมายหลีกเลี่ยงธุรกิจอันมิชอบด้วยกฎหมายและจะไม่ให้ความ

ร่วมมือหรือสนับสนุน ต่อบุคคลใดๆ ที่ทำธุรกรรมที่เป็นภัยต่อสังคมและความมั่นคงของชาติ
5. หลีกเลี่ยงการกระทำที่ก่อให้เกิดผลกระทบต่อสิ่งแวดล้อม